[{"text_idx": "#000000", "text": "'Merched yn y byd meddygol yn cael eu bychanu'n aml'"}, {"text_idx": "#000001", "text": "Disgrifiad o\u2019r llun, Dywedodd 42% o feddygon benywaidd eu bod yn ofn so\u0302n am eu profiadau"}, {"text_idx": "#000002", "text": "Mae merched yn y byd meddygol yn cael eu bychanu ac yn gorfod dioddef ymddygiad nawddoglyd, medd arolwg gan y Gymdeithas Feddygol Brydeinig (BMA)."}, {"text_idx": "#000003", "text": "Dywedodd 88% o feddygon Cymru bod rhagfarn ar sail rhyw yn digwydd yn y Gwasanaeth Iechyd. O ganlyniad mae nifer yn dweud bod angen gwersi ar sut i beidio gwahaniaethu rhwng pobl."}, {"text_idx": "#000004", "text": "Disgrifiad o\u2019r llun, Dywed Dr Bethan Roberts ei bod hi'n hynod o bwysig bod canlyniadau'r arolwg yn cael eu cyhoeddi"}, {"text_idx": "#000005", "text": "Dywed Bethan Roberts, sy'n feddyg teulu, bod canlyniadau'r arolwg yn dangos yn glir bod \"gwahaniaethu ar sail rhyw yn digwydd yn y gweithle\"."}, {"text_idx": "#000006", "text": "Dywed Llywodraeth Cymru eu bod yn ystyried unrhyw fater o wahaniaethu yn \"gwbl ddifrifol\"."}, {"text_idx": "#000008", "text": "Mae'r arolwg a gynhaliwyd ymhlith meddygon ar draws y DU yn nodi:"}, {"text_idx": "#000009", "text": "bod 91% o feddygon benywaidd wedi cael profiad o wahaniaethu ar sail rhyw yn y gweithle a bod 42% yn teimlo na allent so\u0302n am eu profiad;bod 88% o'r rhai a ymatebodd yr arolwg yng Nghymru yn credu mai ffactorau strwythurol a sefydliadol anfanteisiol i ferched sy'n gyfrifol am y gwahaniaethu yn GIG Cymru;bod 35% wedi dweud eu bod wedi cael un profiad o wahaniaethu ar sail rhyw yn ystod y ddwy flynedd ddiwethaf. Fe ddywedodd 21% eu bod wedi cael profiad ohono unwaith y mis yn ystod y ddwy flynedd ddiwethaf ac fe ddywedodd 26% eu bod wedi cael profiad ohono bob dydd."}, {"text_idx": "#000012", "text": "Dywedodd: \"Rwy'n credu bod agweddau gwahaniaethau ar sail rhyw wedi deillio o strwythur y GIG sydd wedi dioddef ymddygiad gan rai unigolion ac yn aml mae meddygon iau a staff wedi gadael adrannau anodd yn hytrach na delio gyda'r broblem. Hefyd mae meddygon iau yn gyndyn o so\u0302n am eu pryderon gan eu bod yn ofni y gallai hyn gael effaith ar eu gyrfa.\""}, {"text_idx": "#000013", "text": "Disgrifiad o\u2019r llun, Yn aml mae dioddef ymddygiad anffafriol yn cael ei weld yn rhan o'r swydd, medd rhai nyrsys"}, {"text_idx": "#000014", "text": "Mae adroddiad gan undeb UNISON yn nodi bod 60% o nyrsys yn y DU wedi profi aflonyddu rhywiol yn y gwaith."}, {"text_idx": "#000016", "text": "O'r rhai a oedd wedi profi ymddygiad o'r fath dim ond 27% oedd wedi so\u0302n am y profiad wrth eu cyflogwr. Dywedodd eraill nad oedd y mater yn cael ei ystyried yn ddigon difrifol a dywedodd 35% nad oedd digon yn cael ei wneud i'w diogelu yn y gweithle."}, {"text_idx": "#000017", "text": "Wrth rannu eu profiadau yn ddi-enw, dywedodd meddygon yng Nghymru eu bod wedi derbyn nifer o sylwadau nawddoglyd - nifer yn beirniadu y ffordd y maent yn edrych. Dywedodd eraill eu bod yn cael eu hanwybyddu gan gleifion a meddygon ac wrth geisio am swyddi uwch."}, {"text_idx": "#000018", "text": "Dywedodd un meddyg: \"Sawl gwaith dwi wedi clywed nad yw arbenigo mewn maes yn beth da i ferched - yn enwedig os am gael teulu. Yn aml dwi'n cael fy nghamgymryd am nyrs er fy mod yn cyflwyno fy hun fel meddyg.\""}, {"text_idx": "#000019", "text": "Dywedodd meddyg arall: \"Dywedwyd wrthyf unwaith mai yn cartref y dylwn fod yn magu teulu ac y byddwn yn diflasu ar fod yn feddyg."}, {"text_idx": "#000021", "text": "Mae Dr Roberts yn credu mai diffyg hyfforddiant sy'n bennaf gyfrifol bod y math hwn o ymddygiad yn bodoli ac mae'n dweud bod yn rhaid delio a\u0302'r mater."}, {"text_idx": "#000024", "text": "\"Rhaid i ni fel y BMA siarad a\u0302 chyflogwyr er mwyn gwaredu unrhyw wahaniaethu ar sail hil neu rhyw yn y GIG drwy wella addysg, hyfforddiant, cefnogaeth a chodi ymwybyddiaeth."}, {"text_idx": "#000025", "text": "\"Rhaid hefyd cael mecanwaith lle mae'n bosib i staff leisio pryderon a lle mae modd gweithredu yn erbyn y rhai sy'n parhau i greu gwahaniaeth rhwng cydweithwyr."}, {"text_idx": "#000027", "text": "Dywedodd llefarydd ar ran Llywodraeth Cymru: \"Mae unrhyw ffurf o ragfarn neu wahaniaethu yn gwbl annerbyniol ac rydym yn ystyried materion o'r fath yn gwbl ddifrifol. Ry'n yn parhau i weithio gyda'r GIG i ddelio gyda phob math o wahaniaethu ac ry'n yn disgwyl i bob aelod o staff y GIG gael ei drin gyda pharch ac urddas."}, {"text_idx": "#000028", "text": "\"Mae polisi\u0308au wedi'u cyflwyno fel bod sefydliadau'r GIG yn delio ag unrhyw bryderon ac mae staff yn cael eu hannog i leisio unrhyw bryder."}, {"text_idx": "#000029", "text": "\"Ry'n yn gweithio gyda chyflogwyr y GIG ac undebau llafur er mwyn canfod ffyrdd mwy hwylus i staff leisio pryderon am y dulliau o weithio neu ofal.\""}, {"text_idx": "#000030", "text": "Codiad cyflog o 3% i holl staff iechyd yng Nghymru22 Gorffennaf 2021Galw am gynllun hirdymor i nyrsys 'sydd wedi ymla\u0302dd'25 Ionawr 2021Cymru 'wedi methu sicrhau cydraddoldeb hil'22 Mehefin 2020"}, {"text_idx": "#000031", "text": "Codiad cyflog o 3% i holl staff iechyd yng Nghymru"}, {"text_idx": "#000032", "text": "Galw am gynllun hirdymor i nyrsys 'sydd wedi ymla\u0302dd'"}, {"text_idx": "#000037", "text": "Disgwyl am driniaeth yn achosi unigedd ac ansicrwydd"}, {"text_idx": "#000038", "text": "Ffordd ar gau yn dilyn ta\u0302n ar dre\u0302n ger Wrecsam"}]